Cesare Prandelli

Cesare Prandelli (s. 19. elokuuta 1957 Orzinuovi) on italialainen entinen jalkapalloilija ja nykyinen jalkapallovalmentaja.  

Prandelli toimi Italian maajoukkueen päävalmentajana 2010–2014 ja luotsasi joukkueen hopealle EM-kisoissa 2012.

Ura pelaajana

Pelaajana keskikentällä viihtynyt Prandelli aloitti ammattilaisuransa Cremonesen riveissä vuonna 1974. Vuonna 1978 hän siirtyi Atalantaan ja sieltä vuotta myöhemmin Juventukseen. Juventuksessa Prandelli pelasi uransa parhaat vuodet ja saavutti seuran riveissä muun muassa kolme Italian-mestaruutta, Euroopan cupin voiton ja Cup-voittajien cupin voiton. Vuonna 1985 hän palasi Atalantaan ja lopetti uransa seuran riveissä vuonna 1990.

Meriitit pelaajana

Italian-mestaruus 1981, 1982, 1984
Italian cupin voitto 1983
Euroopan cupin voitto 1985
Cup-voittajien cupin voitto 1984
UEFA Super Cupin voitto 1984
Sarjanousu Serie B:hen 1977
Sarjanousu Serie A:han 1988

Ura valmentajana

Valmennusuransa Prandelli aloitti Atalantan juniorijoukkueissa. Hän toimi näissä tehtävissä menestyksekkäästi yhteensä seitsemän vuotta. Kaudella 1993–1994 Prandelli toimi myös Atalantan päävalmentajana, muttei onnistunut pelastamaan seuraa putoamiselta. Kaudeksi 1997–1998 hän siirtyi Leccen päävalmentajaksi, mutta sai potkut jo tammikuussa. Vuonna 1998 Prandelli siirtyi Veronaan. Hän johdatti seuran heti Serie A:han ja seuraavalla kaudella yhdeksänneksi. Kaudella 2000–2001 Prandelli valmensi  Veneziaa ja nosti seuran Serie A:han. Vuonna 2002 Prandelli nimitettiin Parman päävalmentajaksi. Hän teki Parmassa lopullisen läpimurtonsa johdatettuaan seuran kahdesti viidenneksi Serie A:ssa. Vuonna 2004 Prandelli siirtyi valmentamaan Romaa. Hän kuitenkin erosi tehtävästään pian perhesyiden vuoksi.

Vuonna 2005 Prandelli nimitettiin Fiorentinan päävalmentajaksi. Hän johdatti seuran heti ensimmäisellä kaudellaan Mestarien liigan paikkaa oikeuttavalle neljännelle sijalle. Sopupeliskandaalin vuoksi Fiorentinaa ei kuitenkaan nähty eurokentillä. Kaudella 2006–2007 Prandelli johdatti seuran pisterangaistuksesta huolimatta kuudenneksi. 

Kaudella 2007-08 Fiorentinan hyvä meno on jatkunut ja seura on Prandellin johdolla noussut taistelemaan Mestarien liigaan karsintapaikasta Serie A:ssa. Eurokentillä seura eteni UEFA Cupissa aina välieriin saakka, joissa skottiseura Rangers FC oli parempi vasta rangaistuspotkukilpailun jälkeen.

Toukokuussa 2010 uutisoitiin, että Prandelli olisi siirtymässä Italian maajoukkueen päävalmentajaksi kesällä pelattavien MM-kisojen jälkeen. Prandelli soll Lippi beerben Pian huhujen tultua julkisuuteen Prandelli jätti Fiorentinan viiden vuoden yhteistyön jälkeen ja hänen seuraajakseen palkattiin serbialainen Siniša Mihajlović. Mihajlovic übernimmt die Fiorentina Toukokuun lopussa Prandelli teki nelivuotisen sopimuksen Italian jalkapalloliiton kanssa ja siirtyy maajoukkueen päävalmentajaksi MM-kisojen jälkeen. Prandelli übernimmt nach der WM

Prandellin johdolla hyökkäävämpää ja aktiivisempaa jalkapalloa pelannut Italia taisteli tiensä EM-kisoissa 2012 aina loppuotteluun saakka, vaikka se pelasikin alkulohkossaan tasan sekä Espanjan että Kroatian kanssa. Pudotuspeleissä Prandellin joukkue taisteli rangaistuspotkukilpailuvoiton Englannista ja pudotti välierissä 2–1 voitolla Saksan. Loppuottelussa väsynyt Italia hävisi Espanjalle 4–0.

MM2014-karsinnoissa Italia ei hävinnyt otteluakaan ja selvitti tiensä lopputurnaukseen lohkovoittajana. Muutama viikko ennen kisojen alkua Prandelli teki kaksivuotisen jatkosopimuksen Italian liiton kanssa. Prandelli prolonge deux ans Kisat eivät sujuneet Italialta odotetusti. Joukkue voitti avausottelunsa Englantia vastaan, mutta tappiot Costa Ricalle ja Uruguaylle pudottivat Italian jatkosta. Tappiollisen Uruguay-ottelun jälkeen Prandelli ilmoitti jättävänsä tehtävänsä. Prandelli quits as Italy coach after World Cup exit 

Heinäkuun alussa 2014 Prandellista tuli turkkilaisen Galatasarayn päävalmentaja. Pesti on hänen ensimmäisensä Italian ulkopuolella. Galatasaray appoint former Italy coach Cesare Prandelli as manager Prandellin johdolla Galatasarayn syyskausi Mestarien liigassa oli surkea, vaikka joukkue olikin Turkin liigan kärkikahinoissa. Mestarien liigassa Galatasaray nappasi vain yhden pisteen RSC Anderlechtilta ja 2–0 tappio toisessa ottelussa belgialaisseuralle varmisti Galatasarayn jäämisen alkulohkon jumboksi. Heikkojen tulosten vuoksi seurajohto erotti Prandellin marraskuun lopussa. Europapokal-Aus kostet Prandelli den Job

Syyskuun lopulla 2016 Prandelli palasi valmennustehtäviin Espanjan Primera Divisiónin vaisusti aloittaneen Valencian päävalmentajana.Struggling Valencia appoint Cesare Prandelli as new coach  Prandelli ei onnistunut kääntämään Valencian suuntaa, vaan joukkue juuttui hänen johdollaankin putoamiskamppailuun. Prandelli ajautui lisäksi riitoihin joukkueen pelaajien, kuten Daniel Parejon kanssa ja hän erosi tehtävistään vuoden 2016 lopussa.Prandelli shocks Spain with Valencia resignation

Kesäkuussa 2017 Prandelli aloitti Al-Nasr Dubain päävalmentajana.Prandelli to manage Al Nasr FC in the new season Prandelli sai potkut seurasta tammikuussa 2018, kun hän oli luotsannut seuran vain viiteen voittoon 12 liigaottelussa.Prandelli sacked by Al-Nasr

Joulukuun alussa 2018 Prandelli palasi valmentajaksi Italiaan, kun hänestä tuli Serie A -seura Genoan päävalmentaja.OFFICIAL: Genoa appoint Prandelli Prandellin johdolla Genoa välttyi niukasti putoamiselta liigasta. Kauden jälkeen seura ja Prandelli purkivat sopimuksensa.Genoa, Prandelli saluta il Grifone: 'Lascio senza polemiche ma con rimpianti. E su Piatek...'

Marraskuussa 2020 Prandelli palasi Fiorentinan päävalmentajaksi.Official: Fiorentina announce Prandelli Prandellin johdolla Fiorentinan tulokset eivät juurikaan kohentuneet ja joukkue voitti vain viisi Serie A -ottelua. Prandelli ilmoitti 23. maaliskuuta 2021 eroavansa päävalmentajan paikalta. Prandellin mukaan hänen intohimonsa valmentamiseen oli kadonnut, vaan hänen sisällään oli kehittynyt "pimeä pilvi". Prandellin mukaan Fiorentinan jättäminen saattoi myös päättää hänen valmennusuransa.Prandelli resigns as Fiorentina coach after period of 'profound distress'

Meriitit valmentajana
Torneo di Viareggion voitto 1993
Sarjanousu Serie A:han 1999, 2001
Serie A:n paras valmentaja (2): 2005/06, 2006/07
Italian paras valmentaja (Enzo Bearzot -palkinto): 2011
EM-kilpailut
Hopeaa: 2012
 MM-kilpailut
1. kierros: 2014

Yksityiselämästä

Prandelli jäi leskeksi 26. marraskuuta 2007, kun hänen puolisonsa Manuela Prandelli menehtyi rintasyöpään. Prandellit olivat lapsuuden tuttuja Orzinuovosta ja avioituineet vuonna 1982. Heillä on kaksi lasta."La mia vita senza Manuela tra il calcio, i figli e Dio"

Vuodesta 2010 lähtien Prandelli on seurustellut Novela Bellinin (s. 1971) kanssa.Cesare Prandelli's girlfriend Novella Benini watches Italy training as Mario Balotelli, Andrea Pirlo and Co gear up for World Cup opener against England

Lähteet

Aiheesta muualla
Profiili Fiorentinan sivuilla 

Luokka:Italialaiset jalkapalloilijat
Luokka:Italialaiset jalkapallovalmentajat
Luokka:Vuonna 1957 syntyneet
Luokka:Elävät henkilöt